**II starptautiskie jauno pianistu meistarkursi**

***Ventspils Piano 2019***

**Ventspils, Latvija**

**Profesionālās izglītības kompetences centrs “Ventspils Mūzikas vidusskola”** sadarbībā ar Francijas asociāciju *Concerto Grosso* rīko starptautiskos meistarkursus jauniem pianistiem un klavierspēles pedagogiem.

Meistarkursos var piedalīties mūzikas skolu, mūzikas vidusskolu un mūzikas augstskolu studenti, absolventi un pedagogi.

*Ventspils Piano 2019* meistarkursi notiks no **2019.gada** **5. - 11. augustam** Profesionālās izglītības kompetences centrā «Ventspils Mūzikas vidusskola» (Lielais laukums, Ventspils, Latvija) Kursu dalībnieku koncerti notiks gan PIKC “Ventspils Mūzikas vidusskola” telpās, gan Pārventas bibliotēkā, gan Ventspils Jaunrades nama telpās.

*Ventspils Piano 2019* meistarkursuvadītāji:

**Antuāns BUVĪ (*Antoine BOUVY*) – Francija**

**Šū Nins (*Xu NING*) – Ķīna**

**Juris ŽVIKOVS – Latvija**

**Endijs RENEMANIS - Latvija**

*Ventspils Piano 2019* meistarkursos iespējams piedalīties trīs dažādās kategorijās:

* kā **aktīvam** dalībniekam ar **soloprogrammu (**kontaktstundas ar kursu vadītājiem);
* kā **aktīvam** dalībniekam ar **soloprogrammu** un spēli **ar orķestri**;
* kā **pasīvam** dalībniekam (kontaktstundu vērošana).

**Aktīviem** kursu dalībniekiem meistarkursu laikā plānotas 3-4 kontaktstundas (atkarīgs no dalībnieku skaita), pārējo dalībnieku kontaktstundu vērošana, piedalīšanās vienā vai vairākos koncertos PIKC “Ventspils Mūzikas vidusskola” telpās vai Pārventas bibliotēkā.

**Pasīvie** dalībnieki varēs vērot visas kontaktstundas un klausīties koncertus.

**Solo+orķestris** kategorijas dalībniekiem tiks dota iespēja uzstāties ar **Liepājas Simfoniskā orķestra mūziķiem**, diriģenta **Atvara Lakstīgalas** vadībā. Dalībniekiem, kas vēlas piedalīties šajā kategorijā, kopā ar savu pieteikuma formu jāatsūta „dzīvās” uzstāšanās ieraksts ar savu izvēlēto koncerta daļu. Dalībnieku skaits šajā kategorijā ir ierobežots. Dalībnieku atlase spēlei ar orķestri tiks veikta pieteikumu formu reģistrēšanās laikā. Šai kategorijai atlasītie kandidāti tiks uzreiz informēti. Šīs kategorijas dalības maksas pārskaitījumu dalībnieks veic **tikai** pēc tā apstiprināšanas šajā kategorijā. Ja pieteicējs netiek atlasīts šajā kategorijā, tam tiks piedāvāta iespēja piedalīties kādā no citām kategorijām.

Katram šīs kategorijas dalībniekam būs viens mēģinājums ar orķestri. Meistarkursu vadītāji izvēlēsies, kuri no dalībniekiem uzstāsies ar orķestri noslēguma koncertā.

Dalībniekiem ir jāizvēlas viena daļa no zemāk minētajiem koncertiem:

**J. Haidns – Koncerts Fa mažorā Hob.:XVIII/3 – 1., 2. vai 3.daļa;**

**V. A. Mocarts – Koncerts Do mažorā K.415 – 1., 2. vai 3.daļa;**

**F. Šopēns – Koncerts fa minorā op.21 – 1., 2. vai 3.daļa;**

**Georgs Pelēcis – Concertino Bianco – 1., 2. vai 3.daļa.**

Meistarkursu noslēgumā visi dalībnieki (aktīvie un pasīvie) saņems apliecinājumu par piedalīšanos meistarkursos. Pedagogi saņems apliecības par profesionālās kvalifikācijas pilnveidi attiecīgo stundu apjomā.

**Dalības maksa:**

***Latvijas pilsoņiem -***

* aktīvā dalība visās dienās (tikai solo) – **70** **EUR** (ja apmeklēta viena diena [2 nodarbības] – 30 EUR);
* aktīvā dalība visās dienās (solo + ar orķestri) – **90 EUR**;
* pasīvā dalība visās dienās – **40 EUR** (ja apmeklēta viena diena – 10 EUR);

***Igaunijas un Lietuvas pilsoņiem -***

* aktīvā dalība visās dienās (tikai solo) – **140 EUR**;
* aktīvā dalība visās dienās (solo + ar orķestri) – **180 EUR**;
* pasīvā dalība visās dienās – **80 EUR** (ja apmeklēta viena diena – 20 EUR);

***Pārējo valstu pilsoņiem*** **-**

* lūdzu skatīties pieteikuma formu interneta lapā:

 **http://www.concertogrosso.fr/en/masterclass.html**

**Latvijas pilsoņiem** dalības maksa jāveic uz kontu:

**ASS CONCERTO GROSSO**

**Société Générale PARIS ST VINCENT PAUL (03320),**

**107 RUE LA FAYETTE, 75010 PARIS.**

**IBAN: FR76 3000 3033 2000 0505 7423 352**

**BIC-ADRESSE SWIFT: SOGEFRPP**

*Precizēt: Par dalību meistarkursos Ventspils Piano 2019 un vārdu*

**Igaunijas, Lietuvas un pārējo valstu pilsoņiem** dalības maksas veikšanas kārtību lūdzu skatīties interneta lapā **www.concertogrosso.fr/en/masterclass.html**

Pieteikuma forma un apliecinājums par iemaksāto dalības maksu ir jāiesūta elektroniski **contact@concertogrosso.fr** līdz **2019.gada 1.jūlijam**.

Atsevišķos gadījumos, pēc motivācijas vēstules iesniegšanas (vēstule brīvā formā; pamats – profesionālie un radošie sasniegumi), audzēkņi var pretendēt uz stipendiju dalības maksas pilnā vai daļējā apmērā, kuru piešķir kursu vadītāji.

Ja pieteikumu skaits pārsniegs plānoto, un pieteicējs netiks atlasīts meistarkursiem, dalības maksa tiks atmaksāta.

Ceļa un uzturēšanās izdevumus sedz meistarkursu dalībnieki. Meistarkursu rīcības komiteja pēc pieteikumu saņemšanas rezervē naktsmītnes vidusskolas kopmītnēs (diennakts cena EUR10), citu organizāciju dienesta viesnīcās vai pilsētas viesnīcās.

Kursu kontaktpersonas:

**Juris Žvikovs** (vispārīgi jautājumi)

Tel.: 26414074 (pēc 2019.gada 10.jūnija)

Epasts: juris.zvikovs@jvlma.lv (no *Nolikuma* izsludināšanas brīža)

**Endijs Renemanis** (jautājumos par Ventspili [kopmītnes u.c.])

Tel.: 29218992

Epasts: endijsrenemanis@inbox.lv

**Aktīvā dalībnieka**

**Pieteikuma forma**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/mācību iestādes nosaukums/

|  |  |  |  |  |
| --- | --- | --- | --- | --- |
| *Dalībnieka vārds, uzvārds,* *personas kods* | *Telefona numurs,**e-pasts* | *Pedagoga vārds, uzvārds,**telefona numurs,**e-pasts* | *Programma* | *Hronometrāža* |
|  |  |  |  |  |

Kategorijai *solo+orķestris* pievienoju audio failu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /programma/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naktsmītnes ir / nav nepieciešamas.

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 datums dalībnieka vārds, uzvārds / paraksts

-----------------------------------------------------------------------------------------------------------------------

**Pasīvā dalībnieka Pieteikuma forma**

|  |  |  |
| --- | --- | --- |
| *Dalībnieka vārds, uzvārds, personas kods* | *Telefona numurs,**e-pasts* | *Darba / Mācību vieta* |
|  |  |  |

Naktsmītnes ir / nav nepieciešamas.

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 datums dalībnieka paraksts